ΑΠΟΦΑΣΕΙΣ
Αριθμ. απόφ. 7/101/18-1-2024
Τροποποίηση του Εσωτερικού Κανονισμού λειτουργίας του Εργαστηρίου Ιστολογίας - Εμβρυο-
λογίας του Μορφολογικού - Κλινικοεργαστηριακού
Τομέα του Τμήματος Ιατρικής, της Σχολής Επιστημών Υγείας του Δ.Π.Θ. (ΘΕΜΑ Β3 - Διοικητικά).
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Αφού έλαβε υπόψη:
1. Την υπό στοιχεία ΔΠΘ/ΤΙΑΤΡ/20563/2132/21-12-2023
απόφαση του Τμήματος Ιατρικής, της Σχολής Επιστημών
Υγείας του Δημοκρίτειου Πανεπιστημίου Θράκης, που
αφορά στην τροποποίηση του Εσωτερικού Κανονισμού
του Εργαστηρίου Ιστολογίας - Εμβρυολογίας του Μορφολογικού - Κλινικοεργαστηριακού Τομέα, του Τμήματος
Ιατρικής του Δημοκρίτειου Πανεπιστημίου Θράκης.
2. Την υπό στοιχεία ΔΠΘ/ΔΔΚ/ΤΔΑ/23559/2601/722/
10-1-2024 (ΔΠΘ/ΑΔΥΚΔ/ΣΥΓΚ/25221/1262/416/10-1-2024)
εισήγηση της Διεύθυνσης Διοικητικού του Δημοκρίτειου
Πανεπιστημίου Θράκηςπου αφορά στο παραπάνω θέμα.
3. Το υπό στοιχεία ΔΠΘ/ΤΙΑΤΡ/ΤΜΚΛ/20561/2130/221/
7-12-2023 έγγραφο του Μορφολογικού - Κλινικοεργαστηριακού Τομέα.
4. Τις διατάξεις των άρθρων 46, 47, 48, 49 και 59 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α΄ 141).
5. Τις διατάξεις του π.δ. 459/1987 (Α΄ 215), με το οποίο
ιδρύθηκε στον Μορφολογικό - Κλινικοεργαστηριακό Τομέα το Εργαστήριο Ιστολογίας - Εμβρυολογίας.
6. Το π.δ. 259/2000 (Α΄ 215), όπως η λανθασμένη περίληψη του θέματός του έχει διορθωθεί στο ΦΕΚ Α΄ 227/2000)
με το οποίο εγκρίθηκε ο Εσωτερικός Κανονισμός λειτουργίας του Εργαστηρίου Ιστολογίας - Εμβρυολογίας,
ο οποίος τροποποιήθηκε με το π.δ. 393/2001 (Α΄ 272)
και την υπό στοιχεία ΔΠΘ/ΔΔΚ/ΤΔΑ/55208/6070/698/
25.7.2017 (Β’ 3298) απόφαση του Πρύτανη.
7. Την υπό στοιχεία Υ4α/29261/03/2023 (Β΄ 750)
υπουργική απόφαση που αφορά στην εγκατάσταση του
Εργαστηρίου Ιστολογίας - Εμβρυολογίας στο Πανεπιστημιακό Γενικό Νοσοκομείο Αλεξανδρούπολης.
8. Την υπό στοιχεία ΔΠΘ/ΣΥΓΚ/28036/1162/20-1-2023
(Β΄ 540) απόφαση της Συγκλήτου του Δημοκρίτειου Πανεπιστημίου Θράκης, σχετική με την έγκριση Πρότυπου Εσω-
τερικού Κανονισμού Λειτουργίας των Πανεπιστημιακών
Εργαστηρίων του Δημοκρίτειου Πανεπιστημίου Θράκης,
9. Το γεγονός ότι από την παρούσα απόφαση δεν προκαλείται δαπάνη στον κρατικό προϋπολογισμό,
αποφάσισε να εγκρίνει την τροποποίηση του Εσωτερικού Κανονισμού λειτουργίας του Εργαστηρίου Ιστολογί-
ας-Εμβρυολογίας του Μορφολογικού-Κλινικοεργαστηριακού Τομέα, του Τμήματος Ιατρικής του Δημοκρίτειου
Πανεπιστημίου Θράκης, ως εξής:
Άρθρο 1
Γνωστικό Αντικείμενο
1. Το κατά τις διατάξεις του π.δ. 459/1987 (Α’ 215) το
Εργαστήριο Ιστολογίας -Εμβρυολογίας του Τμήματος
Ιατρικής, του Δημοκρίτειου Πανεπιστημίου Θράκης, το
οποίο έχει κατανεμηθεί στον Μορφολογικό - Κλινικοεργαστηριακό Τομέα, καλύπτει με την εφαρμογή της
υψηλής ανάλυσης φωτονικής μικροσκοπίας, της ιστοχημείας, της ανοσοϊστοχημείας, του ανοσοφθορισμού κι
άλλων σύγχρονων μοριακών τεχνικών, εκπαιδευτικές και
ερευνητικές ανάγκες σε αντικείμενα σχετικά με:
α) τη μελέτη της υφής του βιολογικού υλικού, καθώς
και τους τρόπους με τους οποίους τα επιμέρους συστατικά στοιχεία του σχετίζονται μεταξύ τους δομικά και
λειτουργικά,
β) την ανάπτυξη νέων τεχνικών, που επιτρέπουν με τη
χρήση απλού οπτικού ή ηλεκτρονικού μικροσκοπίου,
τη μελέτη της μορφολογίας των ιστών και την ανάλυσή
τους σε μοριακό επίπεδο,
γ) τη διερεύνηση των βιοχημικών και φυσιολογικών
μηχανισμών που επιτελούνται στους ιστούς και την
ταυτόχρονη χρησιμοποίηση των μηχανισμών αυτών
για τη διαλεύκανση της παθογένειας των νόσων, που
αποτελούν την κατάληξη δομικών και λειτουργικών διαταραχών των ιστών,
δ) την εμπεριστατωμένη περιγραφή της φυσιολογικής ανάπτυξης του ανθρώπινου εμβρύου καθώς και τις
συγγενούς αιτιολογίας ανωμαλίες και κλινικά σύνδρομα,
ε) τη μελέτη της περιγεννητικής διαγνωστικής προσέγγισης, με εφαρμογή σύγχρονων μοριακών τεχνικών,
στ) τη μελέτη των δυσμενών συνεπειών οι οποίες προκαλούνται στο αναπτυσσόμενο έμβρυο από εξωγενείς
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 964
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
τοξικούς παράγοντες καθώς και της συνεχώς επιτεινόμενης μόλυνσης του περιβάλλοντος, καθώς και την ταυ-
τοποίηση λοιμογόνων παραγόντων (ιών ή μικροβίων),
όπου αυτό κρίνεται διαγνωστικά απαραίτητο.
ζ) την ιστοπαθολογική διάγνωση και μοριακή ανάλυση
παθολογικών καταστάσεων που εμπίπτουν στο γνωστικό αντικείμενο της «Ιστολογίας-Εμβρυολογίας».
2. Το Εργαστήριο Ιστολογίας - Εμβρυολογίας βασιζόμενο στο γνωστικό του αντικείμενο έχει αναπτύξει
στους χώρους του τη «Μονάδα Μοριακής Ιστολογίας
και Περιγεννητικού Ελέγχου» που έχει ως ειδικό σκοπό
τη διαγνωστική προσέγγιση παθολογικών καταστάσεων,
καθώς και τη μελέτη των παθογενετικών μηχανισμών
που προκαλούν συγγενείς ανωμαλίες, καθ’ έξιν αποβολές
ή ενδομήτριο θάνατο, κατά τη διάρκεια της εμβρυϊκής
ανάπτυξης.
Η Μονάδα Μοριακής Ιστολογίας και Περιγεννητικού
Ελέγχου (ΜΜΙΠΕ) ιδρύθηκε με το ΦΕΚ 3298/20.09.2017
Β’ Τεύχος στο Εργαστήριο Ιστολογίας-Εμβρυολογίας του
Τμήματος Ιατρικής του Μορφολογικού- Κλινικοεργαστηριακού Τομέα του Τμήματος Ιατρικής του Δημοκρίτειου
Πανεπιστημίου Θράκης και αποτελεί αναπόσπαστο κομμάτι του Εργαστηρίου Ιστολογίας-Εμβρυολογίας.
Το γνωστικό αντικείμενο της Μονάδας εστιάζεται στη
διαγνωστική προσέγγιση παθολογικών καταστάσεων,
καθώς και τη μελέτη των παθογενετικών μηχανισμών
που προκαλούν συγγενείς ανωμαλίες, καθ’ έξιν αποβολές
ή ενδομήτριο θάνατο, κατά τη διάρκεια της εμβρυϊκής
ανάπτυξης.
Η Μονάδα Μοριακής Ιστολογίας και Περιγεννητικού
Ελέγχου έχει στόχο την εφαρμογή τεχνικών μοριακής
βιολογίας όπως PCR, in- situ και φθορίζον in- situ υβριδισμό καθώς και άλλες σύγχρονες μοριακές μεθόδους, που
θα συμβάλλουν στη διαγνωστική προσέγγιση υλικού
αυτόματων αποβολών πρώτου και δεύτερου τριμήνου,
καθ’ έξιν αποβολών, ενδομήτριων θανάτων αλλά και
προϊόντων κύησης, όπως, υλικό απόξεσης ενδομήτριου,
πλακούντες, ομφάλιοι λώροι και εμβρυϊκοί υμένες που
προέρχομαι από κυήσεις οποιουδήποτε τριμήνου που
επιλέχθηκαν από οποιαδήποτε παθολογία της κύησης.
Η ΜΜΙΠΕ στοχεύει επίσης στη μοριακή διερεύνηση
των παθογενετικών μηχανισμών που αφορούν γενετικά σύνδρομα, συγγενείς διαμαρτίες ή περιγεννητικές
λοιμώξεις. Επιπλέον, στοχεύει και στην εν γένει μοριακή
διερεύνηση άλλων παθολογικών καταστάσεων. Για το
σκοπό αυτό, μπορούν να εφαρμοστούν εξειδικευμένες
διαγνωστικές μέθοδοι και τεχνικές σε συνεργασία με
άλλα εργαστήρια του ΔΠΘ ή του ΠΓΝΑ. Επιπλέον, η Μονάδα δύναται να παρέχει κατά περιπτώσεις, τη δυνατό-
τητα γενετικής συμβουλευτικής.
Η ΜΜΙΠΕ δύναται να εξυπηρετεί, πέραν των διαγνωστικών, εκπαιδευτικές και ερευνητικές ανάγκες του Δη-
μοκρίτειου Πανεπιστημίου Θράκης, τόσο σε προπτυχιακό, όσο και σε μεταπτυχιακό επίπεδο, με τη διεξαγωγή
διδακτορικής και μεταδιδακτορικής έρευνας, αλλά και
τη διοργάνωση επιστημονικών διαλέξεων, συνεδρίων
και σεμιναρίων στο εν λόγω γνωστικό αντικείμενο. Η
παραπάνω Μονάδα μπορεί να δέχεται ιατρούς, βιολόγους ή άλλους επαγγελματίες υγείας για εκπαίδευση ή
εξειδίκευση σύμφωνα με τις κείμενες διατάξεις και να
συνεργάζεται με Εργαστήρια του Τομέα, Εργαστήρια
και Κλινικές του Τμήματος, καθώς και Εργαστήρια άλλων
Τμημάτων του Δημοκρίτειου Πανεπιστημίου Θράκης ή
άλλου Ιδρύματος. Είναι εγκατεστημένη και λειτουργεί
στο χώρο του εργαστηρίου Ιστολογίας -Εμβρυολογίας.
Άρθρο 2
Δραστηριότητες Πανεπιστημιακού Εργαστηρίου
1. To Πανεπιστημιακό Εργαστήριο Ιστολογίας-Εμβρυολογίας έχει ως σκοπό:
α) Την παροχή υπηρεσιών διαγνωστικής διερεύνησης των περιπτώσεων που αναφέρθηκαν στην πρώτη
παράγραφο με το γνωστικό αντικείμενο του παρόντος
κανονισμού και αντιμετωπίστηκαν σε κλινικές κι εργαστήρια του Πανεπιστημιακού Γενικού Νοσοκομείου Αλε-
ξανδρούπολης (ΠΓΝΑ).
β) Την κάλυψη εκπαιδευτικών και ερευνητικών αναγκών του Τμήματος Ιατρικής αλλά και άλλων Τμημάτων,
όπως του Τμήματος Μοριακής Βιολογίας και Γενετικής
του ΔΠΘ ή άλλων τμημάτων Σχολών Επιστημών Υγείας,
σε προπτυχιακό και μεταπτυχιακό επίπεδο, σε θέματα
που αφορούν στο γνωστικό αντικείμενο και τη δραστηριότητα, τόσο του Εργαστηρίου Ιστολογίας-Εμβρυολο-
γίας, όσο και της Μονάδας όπως προσδιορίστηκαν στην
αρχή του παρόντος κανονισμού.
γ) Τη διεξαγωγή διδακτορικής και μεταδιδακτορικής
έρευνας στο γνωστικό αντικείμενο που έχει ήδη περιγραφεί.
δ) Τη συνεργασία και αλληλεπίδραση με άλλα ακαδημαϊκά ιδρύματα της ημεδαπής ή της αλλοδαπής, εφόσον
οι επιστημονικοί στόχοι, συμπίπτουν, συμβαδίζουν και
αλληλοσυμπληρώνονται με εκείνους του εργαστηρίου
ή της Μονάδας γενικότερα.
ε) Τη διοργάνωση επιστημονικών διαλέξεων, ημερίδων, σεμιναρίων, συμποσίων συνεδρίων και άλλων επι-
στημονικών εκδηλώσεων σε θέματα που εμπίπτουν στο
εν λόγω γνωστικό αντικείμενο.
στ) Την εκπαίδευση ιατρών, βιολόγων και τεχνολόγων
εργαστηρίων καθώς και άλλων λειτουργών των κλάδων
υγείας και τη συνεχή εκπαίδευση και επιμόρφωση αυτών.
ζ) Τη διενέργεια κλινικοεργαστηριακών, πειραματικών
και ερευνητικών προγραμμάτων με σκοπό την αναζήτηση νέων τεχνικών και διαγνωστικών μεθόδων, ιδιαίτερα
όταν αυτές βρίσκουν εφαρμογές στην καθοδήγηση της
θεραπείας και της πρόγνωσης.
η) Την ενημέρωση και ευαισθητοποίηση του κοινωνικού συνόλου σε θέματα που αφορούν το συγκεκριμένο
γνωστικό πεδίο.
θ) Την παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα ιδίως με γνωμοδοτήσεις και μελέτες.
ι) Τη διενέργεια διαγνωστικών εξετάσεων ή πράξεων
οι οποίες αποζημιώνονται από τον Εθνικό Οργανισμό
Παροχής Υπηρεσιών Υγείας (Ε.Ο.Π.Υ.Υ.), σύμφωνα με
τον Ενιαίο Κανονισμό Παροχών Υγείας του Ε.Ο.Π.Υ.Υ.
Για τον σκοπό αυτόν συνάπτονται συμβάσεις μεταξύ
του Ε.Ο.Π.Υ.Υ., του Διευθυντή του Εργαστηρίου και του
Ε.Λ.Κ.Ε. του Α.Ε.Ι., που αναλαμβάνει την οικονομική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
διαχείριση των εσόδων, στις οποίες αναγράφονται το
είδος των εξετάσεων και των πράξεων που αποζημιώνονται με αναφορά του τίτλου εξέτασης ή πράξης και
του κωδικού αριθμού του Ε.Ο.Π.Υ.Υ., η τιμή αποζημίωσης
ανά εξέταση ή πράξη, καθώς και κάθε άλλη λεπτομέρεια
σχετικά με τις υποχρεώσεις των συμβαλλόμενων μερών.
ια) την παροχή εξειδικευμένων υπηρεσιών προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Ιδρύματος, και ιδίως προς
τους φορείς του δημόσιου τομέα, όπως αυτός οριοθετείται σύμφωνα με την περ. α’ της παρ. 1 του άρθρου 14
του ν. 4270/2014 όπως ισχύει.
ιβ) Την ανάληψη εκπόνησης ερευνητικών και αναπτυξιακών έργων/προγραμμάτων, την οικονομική διαχεί-
ριση των οποίων αναλαμβάνει ο Ειδικός Λογαριασμός
Κονδυλίων Έρευνας του Ιδρύματος (εφεξής «Ε.Λ.Κ.Ε.»),
καθώς και την οργάνωση και παροχή επιμορφωτικών
προγραμμάτων μέσω του Κέντρου Επιμόρφωσης και
Διά Βίου Μάθησης στα γνωστικά αντικείμενα του πανεπιστημιακού εργαστηρίου, η) την ανάληψη διεξαγωγής
βιομηχανικής έρευνας, στο πλαίσιο συμφώνου συνεργασίας με επιχειρήσεις ή βιομηχανίες της ημεδαπής ή
αλλοδαπής.
Τα παραπάνω ακολουθούν αναλογικά τις διατάξεις
των παραγράφων 1-5 του άρθρου 59 που αφορούν τις
πανεπιστημιακές κλινικές των ΑΕΙ καθώς το εργαστήριο
είναι εγκατεστημένο στο ΠΓΝΑ και παρέχει υπηρεσίες
υγείας.
2. Το έργο του Εργαστηρίου διακρίνεται σε εκπαιδευτικό, ερευνητικό και κλινικό/διαγνωστικό.
3. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής Δημοκρίτειου Πανεπιστημίου Θράκης και του τμή-
ματος Μοριακής Βιολογίας και Γενετικής που επιτελείται
από το διδακτικό και ερευνητικό προσωπικό και είναι
θεωρητική και πρακτική, σύμφωνα με το πρόγραμμα
σπουδών.
β) Την πρακτική και θεωρητική εκπαίδευση πτυχιακών,
μεταπτυχιακών φοιτητών, ιατρών ή άλλων επιστημόνων
στο πλαίσιο της εκπόνησης διδακτορικών διατριβών ή
άλλων επιστημονικών εργασιών. Η πρακτική αποσκοπεί
στην απόκτηση γνώσεων στην ιστολογική επεξεργασία
και μοριακές τεχνικές. Η θεωρητική εκπαίδευση περιλαμβάνει πρακτικά και θεωρητικά μαθήματα, διαλέξεις από
τα μέλη ΔΕΠ και προσκεκλημένους ομιλητές, συζητήσεις,
παρουσιάσεις περιστατικών, βιβλιογραφική ενημέρωση,
εκπαιδευτικά συνέδρια, στρογγυλές τράπεζες, σεμινάρια
και επιστημονικές εκδηλώσεις.
γ) Την εκπαίδευση βιολόγων, βιοεπιστημόνων, τεχνολόγων - παρασκευαστών/στριών του Νοσοκομείου και
άλλων ιδρυμάτων.
4) Το ερευνητικό έργο περιλαμβάνει διενέργεια κλινικοεργαστηριακών και πειραματικών μελετών και τη
δημοσίευση των αποτελεσμάτων αυτών, από τα μέλη
ΔΕΠ του Εργαστηρίου αυτοτελώς ή σε συνεργασία με
άλλα μέλη ΔΕΠ ή ερευνητές καθώς και πρωτότυπων διδακτορικών διατριβών.
5) Το επιστημονικό έργο περιλαμβάνει την ιστοπαθολογική διάγνωση, τη μοριακή διερεύνηση περιστατικών
που αφορούν το γνωστικό αντικείμενο του εργαστηρίου
ή της μονάδας και θεραπεύονται στις κλινικές του Πανεπιστημιακού Γενικού Νοσοκομείου Αλεξανδρούπολης
6) Για την επιτέλεση του παραπάνω έργου μπορεί να
χρησιμοποιούνται ψηφιακά μέσα και από απόσταση τεχνικές με βάση τις εκάστοτε ισχύουσες διατάξεις.
7) Κάθε άλλη δραστηριότητα συμβατή με την συνήθη
πρακτική και τις κείμενες διατάξεις.
Άρθρο 3
Διοίκηση - Αρμοδιότητες Διευθυντή
του Εργαστηρίου
1. Το Πανεπιστημιακό Εργαστήριο Ιστολογίας-Εμβρυολογίας διευθύνεται από μέλος του Διδακτικού
Ερευνητικού Προσωπικού (Δ.Ε.Π.) πλήρους απασχόλησης της βαθμίδας του Καθηγητή ή Αναπληρωτή Καθη-
γητή, με την επιφύλαξη της παρ. 8 του άρθρου 48 του
ν. 4957/2022. Η θητεία του Διευθυντή είναι τριετής.
2. Η επανεκλογή του ίδιου προσώπου στο αξίωμα του
Διευθυντή πανεπιστημιακού εργαστηρίου επιτρέπεται
χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο πανεπιστημιακό εργαστήριο και
έχουν ίδιο ή συναφές γνωστικό αντικείμενο με αυτό του
εργαστηρίου.
4. Ο Διευθυντής αναπληρώνεται σε περίπτωση απουσίας
ή κωλύματος σύμφωνα με τις διατάξεις του άρθρου 48.
5. Ο Διευθυντής έχει τις ακόλουθες αρμοδιότητες
α) προΐσταται και εποπτεύει τη λειτουργία του εργαστηρίου, β) μεριμνά για την εφαρμογή του Πρότυπου
Εσωτερικού Κανονισμού Λειτουργίας των πανεπιστημιακών εργαστηρίων, του Εσωτερικού Κανονισμού
Λειτουργίας του εργαστηρίου, του εσωτερικού κανονισμού του Ιδρύματος και των αποφάσεων των οργά-
νων του, καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου
σε έργα/προγράμματα του Ειδικού Λογαριασμού
Κονδυλίων Έρευνας (Ε.Λ.Κ.Ε.), ο οποίος διαχειρίζεται
τους ίδιους πόρους του πανεπιστημιακού εργαστηρίου, δ) εισηγείται προς τον Πρύτανη την τοποθέτηση
ή διάθεση διοικητικού προσωπικού του Ιδρύματος
για την υποστήριξή του πανεπιστημιακού εργαστηρίου ε) εισηγείται προς την Επιτροπή Ερευνών του
Ε.Λ.Κ.Ε. την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες
του πανεπιστημιακού εργαστηρίου στ) υπογράφει
τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς τρίτους
ζ) Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική απόφαση. Επίσης, έχει την ευθύνη για την προστα-
σία των οργάνων και των εγκαταστάσεων από βλάβες,
την ασφαλή παραμονή του προσωπικού, των φοιτητών
και επισκεπτών και γενικά την ευθύνη για την απρόσκοπτη λειτουργία του Εργαστηρίου η) ασκεί κάθε άλλη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
αρμοδιότητα που ορίζεται στον εσωτερικό κανονισμό
του Ιδρύματος/και στον Εσωτερικό Κανονισμό λειτουργίας του πανεπιστημιακού εργαστηρίου.
Άρθρο 4
Εγκατάσταση - Λειτουργία
1) Το Εργαστήριο Ιστολογίας- Εμβρυολογίας έχει εγκατασταθεί και λειτουργεί στο ΠΓΝΑ σύμφωνα με το ΦΕΚ
Β΄ 750/2003 τεύχος περί Εγκατάστασης και λειτουργίας
κλινικών, ειδικών μονάδων και εργαστηρίων του Δημοκρίτειου Πανεπιστημίου Θράκης, στο Πανεπιστημιακό
Γενικό Νοσοκομείο Αλεξανδρούπολης (ΠΓΝΑ).
2) Λειτουργεί καθ’ όλη τη διάρκεια του χρόνου σύμφωνα με τον κανονισμό του Δημοκριτείου Πανεπιστη-
μίου Θράκης και σε χώρους που έχουν παραχωρηθεί
για την εγκατάστασή του. Η απαραίτητη υλικοτεχνική
υποδομή (αίθουσες διδασκαλίας, βιβλιοθήκες) διατίθεται από την υπάρχουσα υποδομή του Τμήματος Ιατρικής
του Δημοκρίτειου Πανεπιστημίου Θράκης. Στο χώρο
εγκατάστασης τοποθετείται πινακίδα με τον τίτλο του
Εργαστηρίου και τα στοιχεία του Διευθυντή. Η Μονάδα
Μοριακής Ιστολογίας και Περιγεννητικού Ελέγχου (ΜΜΙΠΕ) έχει εγκατασταθεί και λειτουργεί στους χώρους του
εργαστηρίου (Β΄ 3298/2017) και συμπεριλαμβάνεται στο
καθεστώς Περί εγκατάστασης και λειτουργίας ειδικών
μονάδων και εργαστηρίων του Δημοκρίτειου Πανεπιστημίου Θράκης, στο Πανεπιστημιακό Γενικό Νοσοκομείο
Αλεξανδρούπολης (ΠΓΝΑ), ως αναπόσπαστο κομμάτι
του εργαστηρίου.
Στο Εργαστήριο ή στη Μονάδα του μπορεί να εγκαθίσταται επιστημονικός εξοπλισμός του Ανώτατου Εκπαι-
δευτικού Ιδρύματος (Α.Ε.Ι.) ή του Ειδικού Λογαριασμού
Κονδυλίων Έρευνας (Ε.Λ.Κ.Ε.) του Α.Ε.Ι., κατόπιν απόφασης της Συγκλήτου του Α.Ε.Ι. ή της Επιτροπής Ερευνών
του Ε.Λ.Κ.Ε. και μετά σύναψη προγραμματικής συμφωνίας με τον νόμιμο εκπρόσωπο του νοσοκομείου, με την
οποία καθορίζονται οι ειδικότεροι όροι και προϋποθέσεις της χρήσης του εξοπλισμού και οι υποχρεώσεις και
τα δικαιώματα των συμβαλλόμενων μερών.
Η διαχείριση των εσόδων που προκύπτουν από τη
χρήση του παραπάνω εξοπλισμού μέσω του Ε.Λ.Κ.Ε. του
Α.Ε.Ι, σε διακριτό πρόγραμμα με Επιστημονικό Υπεύθυνο
το Διευθυντή του Εργαστηρίου.
Η ΜΜΙΠΕ του Εργαστηρίου Ιστολογίας-Εμβρυολογίας
του Δημοκρίτειου Πανεπιστημίου Θράκης λειτουργεί
στους χώρους του Εργαστηρίου Ιστολογίας-Εμβρυολογίας του Δημοκρίτειου Πανεπιστημίου Θράκης με τον
εξοπλισμό που διαθέτει το Εργαστήριο, όπως έχει καταγραφεί κατά την εγκατάστασή του στο ΠΓΝΑ και με
τον πρόσθετο εξοπλισμό που διαθέτει το Εργαστήριο
μέσω προϋπολογισμού του Δημοκρίτειου Πανεπιστημίου Θράκης, προγραμμάτων ΕΣΠΑ ή προγραμμάτων
του ΕΛΚΕ ΔΠΘ.
3) Ο Διευθυντής του Εργαστηρίου έχει την ευθύνη
για την εν γένει λειτουργία του Εργαστηρίου, τη χρησιμοποίηση οργάνων και υλικών και την παραμονή των
εργαζομένων στους χώρους που πραγματοποιούνται
πειραματικές μελέτες. Ο Διευθυντής ενημερώνεται και
εγκρίνει τη διενέργεια κάθε ερευνητικής πειραματικής
εργασίας πριν από τη διεξαγωγή της και καθορίζει την
προτεραιότητα χρήσης οργάνων και χώρων όταν δεν
υπάρχει σχετική απόφαση.
4) Η χρησιμοποίηση ειδικών οργάνων επιτρέπεται στο
προσωπικό του Εργαστηρίου ή σε ερευνητές που έχουν
ειδική επί των οργάνων αυτών εκπαίδευση. Κινητά όργανα και σκεύη, τα οποία παραδίδονται για τη διεξαγω-
γή ερευνητικής πειραματικής εργασίας, επιστρέφονται
μετά τη χρησιμοποίησή τους στην κατάσταση που έχουν
παραδοθεί.
5) Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη διακεκριμένων
επιστημόνων σε τομείς σχετικούς με τις διδακτικές,
ερευνητικές και διαγνωστικές δραστηριότητες του Εργαστηρίου.
6) Η διευθέτηση οποιουδήποτε προβλήματος προκύψει ως προς τη λειτουργία του Εργαστηρίου ή της Μονά-
δας επιλύεται με γνώμονα τις διατάξεις του ν. 4957/2022
(Α΄ 141).
Άρθρο 5
Πόροι -Οικονομική διαχείριση πόρων
Τα έσοδα του Εργαστηρίου προέρχονται αποκλειστικά
από ίδιους πόρους και δεν βαρύνουν τον προϋπολογισμό του ιδρύματος, σύμφωνα 49 και 52 του ν. 4957/2022
(Α’  141) και συγκεκριμένα προέρχονται από:
α) Την παροχή εξειδικευμένων υπηρεσιών με τους
όρους και τις προϋποθέσεις των άρθρων 51 και 52 και
53 του ν. 4957/2022 (Α΄ 141).
β) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
γ) Τις πιστώσεις που διατίθενται από το Τμήμα Ιατρικής
σύμφωνα με τον Εσωτερικό Κανονισμό Λειτουργίας του
Δημοκρίτειου Πανεπιστημίου Θράκης και τις πιστώσεις
του Τακτικού Προϋπολογισμού του ΠΓΝΑ όπου είναι
εγκατεστημένο το Εργαστήριο κι η μονάδα.
δ) Τις δωρεές, κληροδοτήματα και χρηματοδοτήσεις
από δημόσιες ή ιδιωτικές επιχειρήσεις, οργανισμούς,
νομικά ή φυσικά πρόσωπα, σύμφωνα με τους όρους διαχείρισης των άρθρων 52 και 53 του ν. 4957/2022.
ε) Τα έσοδα από την παραχώρηση πνευματικών δικαιωμάτων εκδόσεων του Εργαστηρίου. Για την έκδοση
ή δημοσίευση συγγραφικού έργου το οποίο προέρχεται από ερευνητική δραστηριότητα του Εργαστηρίου
απαιτείται η σύμφωνη γνώμη του Διευθυντή του Εργαστηρίου.
στ) Οποιαδήποτε άλλη πηγή χρηματοδότησης εφόσον
προβλέπεται από τις εκάστοτε ισχύουσες διατάξεις και
τηρούνται οι απαραίτητες προϋποθέσεις.
Η οικονομική διαχείριση των πόρων που προέρχονται
από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ειδικού Λογαριασμού Κονδυλίων Έρευνας.
Τα έσοδα από την παροχή υπηρεσιών μέσω του Εργαστηρίου εισπράττονται από τον Ε.Λ.Κ.Ε. του Ιδρύματος
και εγγράφονται στον προϋπολογισμό έργου/προγράμματος του Εργαστηρίου και στον προϋπολογισμό του
Ε.Λ.Κ.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του Ε.Λ.Κ.Ε., καθορίζεται
το ποσοστό παρακράτησης επί των εσόδων που προέρχονται από την παροχή υπηρεσιών των πανεπιστημι-
ακών εργαστηρίων του Ιδρύματος υπέρ του ΕΛΚΕ του
Α.Ε.Ι. (άρθρο 237 παρ. 4 ν. 4957/2022) και το ποσοστό
που διατίθεται για τη δημιουργία έργου για την κάλυψη
ερευνητικών, αναπτυξιακών και λειτουργικών αναγκών
του εργαστηρίου, στο οποίο ορίζεται ως Επιστημονικά
Υπεύθυνος ο Διευθυντής του Εργαστηρίου.
Με απόφαση του Συμβουλίου Διοίκησης, κατόπιν εισήγησης του Διευθυντή του εργαστηρίου, είναι δυνατή
η ανάθεση της οικονομικής διαχείρισης των πόρων που
προέρχονται από την παροχή υπηρεσιών του πανεπιστημιακού εργαστηρίου στην Εταιρεία Αξιοποίησης και
Διαχείρισης της Περιουσίας του Α.Ε.Ι. Με όμοια απόφαση
καθορίζεται το ποσοστό παρακράτησης επί των πόρων
του, το οποίο παρακρατείται υπέρ της Εταιρείας.
Οι πόροι που προέρχονται από την παροχή υπηρεσιών
μέσω του Εργαστηρίου αποτελούν ιδιωτικούς πόρους
του Ιδρύματος. Ενδεικτικά δύνανται να καλύπτουν δαπάνες για αμοιβές πρόσθετου ερευνητικού, επιστημονι-
κού, διοικητικού, τεχνικού και λοιπού προσωπικού του
πανεπιστημιακού εργαστηρίου, πρόσθετες αμοιβές των
μελών του μόνιμου προσωπικού του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Ερ-
γαστηριακού Διδακτικού Προσωπικού (Ε.ΔΙ.Π.), Ειδικού
Τεχνικού Εργαστηριακού Προσωπικού (Ε.Τ.Ε.Π.), Ειδικού
Εκπαιδευτικού Προσωπικού (Ε.Ε.Π.) και διοικητικού προσωπικού, δαπάνες μετακινήσεων, δημοσιεύσεων, ορ-
γάνωσης συνεδρίων, καθώς και δημόσιων συμβάσεων
για την προμήθεια αναγκαίων ειδών για την ορθή και
εύρυθμη λειτουργία των πανεπιστημιακών εργαστηρίων
και των δραστηριοτήτων τους.
Άρθρο 6
Προσωπικό
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο εργαστήριο Ιστολογίας - Εμβρυολογίας
πραγματοποιείται, σύμφωνα με τις διατάξεις του άρθρου
50 του ν. 4957/2022.
2. Οι πράξεις τοποθέτησης στο εργαστήριο κοινοποιούνται με την επιμέλεια του αρμόδιου οργάνου για την
έκδοση της πράξης προς το Διοικητικό Συμβούλιο του
Πανεπιστημιακού Γενικού Νοσοκομείου Αλεξανδρούπολης.
3. Η τοποθέτηση εγκρίνεται από το Διοικητικό Συμβούλιο του νοσοκομείου, έπειτα από εισήγηση του επι-
στημονικού συμβουλίου με κριτήριο τη συνάφεια της
ειδικότητας του τοποθετούμενου με το αντικείμενο του
εργαστηρίου ή της μονάδας και τη λειτουργία του νοσοκομείου.
Στο Εργαστήριο δύναται να τοποθετηθεί διοικητικό
προσωπικό του Α.Ε.Ι. καθώς και να απασχολούνται:
α) επισκέπτες καθηγητές ή επισκέπτες ερευνητές
β) ερευνητές επί συμβάσει
γ) Επιστημονικοί συνεργάτες του άρθρου 58 του
ν. 4957/2022. Επιστημονικοί συνεργάτες ερευνητικών
έργων και κατηγορίες προσωπικού, εφόσον προβλέπεται
σύμφωνα με τις κείμενες διατάξεις, δύνανται να συμμετέχουν στο πρόγραμμα εφημεριών του νοσοκομείου
αντίστοιχης κατηγορίας προσωπικού, μετά από σύμφωνη γνώμη του Διοικητικού Συμβουλίου (Δ.Σ.) και θετική
εισήγηση του επιστημονικού συμβουλίου του νοσοκομείου στο οποίο είναι εγκατεστημένο το Εργαστήριο.
δ) Πρόσθετο ερευνητικό, επιστημονικό, διοικητικό,
τεχνικό ιατρικό, νοσηλευτικό και λοιπό προσωπικό με
σύμβαση έργου ή εργασίας ορισμένου χρόνου για την
εκτέλεση έργων/προγραμμάτων, που εκπονεί το Πανεπιστημιακό Εργαστήριο μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.). Η διεξαγωγή κλινικο-εργαστηριακού έργου από το έκτακτο προσωπικό της παρ. 1
πραγματοποιείται υπό την εποπτεία και τις υποδείξεις
του Διευθυντή του Πανεπιστημιακού Εργαστηρίου και
του Επιστημονικού Υπευθύνου του έργου/προγράμματος, στο οποίο απασχολείται το προσωπικό.
ε) Προσωπικό του Α.Ε.Ι. για την εκτέλεση πρόσθετου
έργου επ’ αμοιβή.
στ) Προσωπικό που προβλέπεται από ειδικές νομοθετικές διατάξεις
5. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Ιδρύματος
και καλύπτεται αποκλειστικά από πόρους των Πανεπιστημιακών Εργαστηρίων, η διαχείριση των οποίων πραγ-
ματοποιείται μέσω του Ε.Λ.Κ.Ε..
6. Με επιμέλεια της Μονάδας Οικονομικής και Διοικητικής Υποστήριξης του Ε.Λ.Κ.Ε. κοινοποιείται περίληψη
της σύμβασης του έκτακτου προσωπικού της περ. (γ)
της παραγράφου 4 στο Διοικητικό Συμβούλιο του Πανεπιστημιακού Γενικού Νοσοκομείου Αλεξανδρούπολης,
εντός αποκλειστικής προθεσμίας τριάντα (30) ημερών
από την ημερομηνία έναρξης της απασχόλησης του
προσωπικού.
Στο Εργαστήριο δύναται επίσης να τοποθετείται προσωπικό από το Νοσοκομείο, όπως ειδικοί και ειδικευό-
μενοι ιατροί του Ε.Σ.Υ και επικουρικοί ιατροί, σύμφωνα
με τις ισχύουσες διατάξεις.
Το λοιπό προσωπικό μπορεί να περιλαμβάνει μέλη και
άλλων κατηγοριών λειτουργών υγείας (όπως βιολόγοι,
βιοεπιστήμονες και τεχνολόγοι-παρασκευαστές/στριες)
που μπορεί να διατίθενται σύμφωνα με την διαθεσιμότητα και τις εκάστοτε ανάγκες του Εργαστηρίου.
7. Το πάσης φύσεως προσωπικό του Ιδρύματος που
υπηρετεί στο Εργαστήριο Ιστολογίας- Εμβρυολογίας,
σε ό,τι αφορά στην υπηρεσία του στο Νοσοκομείο, θεωρείται ότι βρίσκεται σε οργανική σχέση με αυτό και
υπάγεται στη δικαιοδοσία και στον ιεραρχικό έλεγχο των
αρμόδιων οργάνων του νοσοκομείου, όπως το λοιπό
προσωπικό της ιατρικής υπηρεσίας. Όλο το προσωπικό του Εργαστηρίου είναι υποχρεωμένο να δείχνει τη
μεγαλύτερη δυνατή επιμέλεια κατά την εκτέλεση της
υπηρεσίας του, να αφιερώνει σ’ αυτή ανεπιφύλακτα τις
γνώσεις και την εμπειρία του εφαρμόζοντας τους κανόνες της τέχνης και της επιστήμης και να τηρεί τον Κώδι-
κα Δεοντολογίας και Καλής Πρακτικής και τον Κώδικα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
Ηθικής και Δεοντολογίας Ερευνών του Δημοκρίτειου
Πανεπιστημίου Θράκης.
Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικά Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
Ο Διευθυντής του Εργαστηρίου σε συνεργασία με
τον Επιστημονικά Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 7
Προστασία Διανοητικής Ιδιοκτησίας
1. Υπό την επιφύλαξη διαφορετικής ρύθμισης στον
νόμο, σχετικά με το περιουσιακό δικαίωμα επί προϊόντων
της διανοίας, το αποτέλεσμα των προγραμμάτων και των
έργων, που εκπονούνται στο Εργαστήριο Ιστολογίας -Εμβρυολογίας αποτελεί διανοητική ιδιοκτησία του προσω-
πικού, του συνεργάτη ή της ομάδας των συνεργατών που
το παρήγαγαν. Σε ειδικές περιπτώσεις παροχής υπηρεσιών προς τρίτους ή έρευνας, είναι δυνατόν η ρύθμιση της
ιδιοκτησίας επί προϊόντων της διανοίας να αποτελέσει
αντικείμενο διαπραγμάτευσης, μεταξύ του αναθέτοντα
και του επιστημονικού υπεύθυνου του έργου. Η ειδική
αυτή συμφωνία εγκρίνεται από την Επιτροπή Ερευνών
ύστερα από εισήγηση του Επιστημονικά Υπευθύνου.
2. Τα δικαιώματα του προσωπικού του Πανεπιστημιακού Εργαστηρίου επί προϊόντων της διανοίας, εφ’ όσον
η απονομή τους διέπεται από το τυπικό σύστημα (λ.χ.
δίπλωμα ευρεσιτεχνίας) κατοχυρώνονται στον Ο.Β.Ι., ή σε
Διεθνείς Οργανισμούς, με έξοδα του Πανεπιστημιακού
Εργαστηρίου, μετά από έγκριση της Επιτροπής Ερευνών.
Το ίδιο ισχύει και στην περίπτωση που το προϊόν της
διανοίας είναι αποτέλεσμα διεθνούς συνεργασίας.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων,
χωρίς τη δυνατότητα διαπραγμάτευσης του ζητήματος
της ιδιοκτησίας επί του προϊόντος της διανοίας, δεν ακολουθείται η παραπάνω διαδικασία, αλλά ενημερώνεται
η Επιτροπή Ερευνών, η οποία μπορεί να αρνηθεί την
υπογραφή τέτοιας σύμβασης.
4. Σε περίπτωση κατάρτισης σύμβασης παροχής υπηρεσιών με συμβαλλόμενο μέρος το Πανεπιστημιακό Ερ-
γαστήριο, σε ειδικό άρθρο αυτής θα ρυθμίζεται η ιδιοκτησία επί του προϊόντος διανοίας που είναι αποτέλεσμα
της παρεχόμενης υπηρεσίας. Στην περίπτωση που το
Ίδρυμα είναι δικαιούχος προϊόντος διανοίας και η απονομή του δικαιώματος βαίνει κατά το τυπικό σύστημα, το
προϊόν της διάνοιας θα αξιολογείται από την Επιτροπή
Μεταφοράς Τεχνολογίας και Νεοφυούς Επιχειρηματικότητας (άρθρο 222 του ν. 4957/2022, όπως ισχύει), η
οποία, αφού αξιολογεί τη σημασία και τη δυνατότητα
βιομηχανικής εφαρμογής τους, εισηγείται ή όχι την κατοχύρωσή τους με Δίπλωμα Ευρεσιτεχνίας (Δ.Ε.) ή Πιστο-
ποιητικό Υποδείγματος Χρησιμότητας (Π.Υ.Χ.).
Άρθρο 8
Επεξεργασίας Δεδομένων Προσωπικού
Χαρακτήρα
Το Εργαστήριο επεξεργάζεται δεδομένα προσωπικού
χαρακτήρα των φοιτητών, των φοιτητριών και των εργαζομένων του τηρώντας τα εξής:
α) Συλλέγει αρχικά και επεξεργάζεται στη συνέχεια
μόνο τα κατάλληλα, αναγκαία και επαρκή προσωπικά
δεδομένα για τους σκοπούς της εκπαίδευσης έχοντας
ως νομική βάση την εκπλήρωση καθήκοντος που εκτελείται προς το δημόσιο συμφέρον και επιπλέον για τους
εργαζόμενους την εκτέλεση σύμβασης.
β) Διατηρεί τα δεδομένα προσωπικού χαρακτήρα των
φοιτητών και φοιτητριών για διάστημα έξι (6) μηνών
από την λήξη του εργαστηριακού μαθήματος και δεν
τα διαβιβάζει σε τρίτους. Εντούτοις, είναι δυνατόν να τα
διατηρήσει και για μεγαλύτερο χρονικό διάστημα εάν η
επεξεργασία των δεδομένων αυτών είναι απαραίτητη
(i) είτε για την τήρηση νομικής υποχρέωσης που επιβάλλει
την επεξεργασία βάσει διάταξης νόμου (ιδίως στο πλαίσιο
των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ κ.λ.π), (ii) είτε για
τη θεμελίωση, άσκηση ή υποστήριξη νομικών αξιώσεων.
γ) Λαμβάνει τα κατάλληλα τεχνικά και οργανωτικά
μέτρα ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον τα
Εργαστήρια επανεξετάζουν περιοδικά την επάρκεια και
την αποτελεσματικότητα των μέτρων αυτών.
Οι φοιτητές, οι φοιτήτριες και οι εργαζόμενοι στα Εργαστήρια οφείλουν να τηρούν τις πολιτικές ασφάλειας,
αποδεκτής χρήσης, καθώς και της προστασίας της ιδιωτικότητας και προσωπικών δεδομένων του Δημοκρίτειου
Πανεπιστημίου Θράκης.
Οι εργαζόμενοι στο Εργαστήριο που έχουν συμβάσεις
ορισμένου χρόνου ή άλλοι συνεργάτες που απασχολούνται
στα Εργαστήριο δεσμεύονται γραπτά με ρήτρες εμπιστευτικότητας τις οποίες ελέγχει ο επιστημονικά υπεύθυνος.
Απαγορεύεται στους χρήστες των πληροφορικών υποδομών του Εργαστηρίου να χρησιμοποιούν τις υποδομές
για την προσωρινή ή μεγαλύτερης διάρκειας αποθήκευση ή διακίνησης περιεχομένου που δεν είναι συμβατό
με την λειτουργία των Εργαστηρίων.
Άρθρο 9
Διαδικασίες και όροι ασφάλειας της εργασίας
και της υγιεινής των εργαζομένων
Οι διαδικασίες και οι όροι ασφάλειας της εργασίας και
της υγιεινής των εργαζομένων καθορίζονται σύμφωνα
με τα προβλεπόμενα στο άρθρο 13 του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
Άρθρο 10
Πολιτική για την Προστασία Διανοητικής
Ιδιοκτησίας
Η Πολιτική του Εργαστηρίου Ιστολογίας -Εμβρυολογίας για την Προστασία διανοητικής ιδιοκτησίας καθο-
ρίζεται σύμφωνα με τα προβλεπόμενα στο άρθρο 14
του Πρότυπου Εσωτερικού Κανονισμού Λειτουργίας των
Πανεπιστημιακών Εργαστηρίων
Άρθρο 11
Γενικές Αρχές Επεξεργασίας Προσωπικών
Δεδομένων
Οι Γενικές Αρχές Προστασίας Προσωπικών Δεδομένων
που εφαρμόζονται στο Εργαστήριο Ιστολογίας -Εμβρυολογίας περιγράφονται στο άρθρο 15 του Πρότυπου
Εσωτερικού Κανονισμού Λειτουργίας των Πανεπιστημιακών Εργαστηρίων
Άρθρο 12
Τηρούμενα Βιβλία
1. Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
- Βαθμολόγιο φοιτητών
- Βιβλίο πρωτοκόλλου.
- Βιβλίο πρακτικών-αποφάσεων
- Βιβλίο περιουσιακών στοιχείων (πάγιος εξοπλισμός)
- Αρχείο ερευνητικών προγραμμάτων.
-Αρχείο ερευνητικών δεδομένων.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο.
Άρθρο 13
Τίτλος - Σφραγίδα
Το Εργαστήριο έχει τίτλο «ΕΡΓΑΣΤΗΡΙΟ ΙΣΤΟΛΟΓΙΑΣΕΜΒΡΥΟΛΟΓΙΑΣ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΔΗΜΟ-
ΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ» Ο τίτλος αυτός,
μαζί με τα στοιχεία του Διευθυντή του Εργαστηρίου, αναγράφεται σε όλα τα έντυπα - έγγραφα του Εργαστηρίου
καθώς και στις πινακίδες στις εισόδους και σε όλους τους
χώρους του Εργαστηρίου.
Το Εργαστήριο χρησιμοποιεί για την αλληλογραφία
του στρογγυλή σφραγίδα η οποία αναγράφει στον εξωτερικό κύκλο «ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ -
ΤΜΗΜΑ ΙΑΤΡΙΚΗΣ» και στον εσωτερικό κύκλο «ΕΡΓΑΣΤΗΡΙΟ ΙΣΤΟΛΟΓΙΑΣ- ΕΜΒΡΥΟΛΟΓΙΑΣ».
Για την ξενόγλωσση αλληλογραφία υπάρχει ανάλογη
σφραγίδα στην αγγλική γλώσσα.
Για την αλληλογραφία της ΜΜΙΠΕ του Εργαστηρίου
χρησιμοποιείται λογότυπο το οποίο αναγράφει «ΕΡΓΑΣΤΗΡΙΟ ΙΣΤΟΛΟΓΙΑΣ- ΕΜΒΡΥΟΛΟΓΙΑΣ ΔΠΘ - ΜΟΝΑΔΑ
ΜΟΡΙΑΚΗΣ ΙΣΤΟΛΟΓΙΑΣ και ΠΕΡΙΓΕΝΝΗΤΙΚΟΥ ΕΛΕΓΧΟΥ»
Άρθρο 14
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 964/09.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200964.pdf | Tokens: 34216]